En gascón ye Hont Arràbia, con una típica a debant de r que tamién ye común en l'aragonés d'antes mas; en francés ye Fontarabie y en castellán ye Fuenterrabía. A forma en basco Hondarribia pareix transparent en basco actual y significaría aparentment "vado d'arena". Os bascoparlants actuals pronuncian este toponimo como Onyarbi. En textos medievals s'ha escrito de diferents trazas y variants: Hundarribia, Ondarribia, u Ondarrabia. A mención més antiga d'esta localidat ye d'o sieglo XII, y en a carta de fundación d'a villa s'escribe en latín como Fontem Rapidum u Fontem Rapitum.